Ιωάννης Στιούαρτ, επιμελητής του Κόλντιγχαμ

Ο Ιωάννης Στιούαρτ, επιμελητής του Κόλντιγχαμ, αγγλ.: John Stewart, commendator of Coldingham (1531–1563) ήταν Σκώτος γαιοκτήμονας.

Ήταν γιος τής Ελισάβετ Κάρμαϊκλ (1514–1550) και τού Ιακώβου Ε΄ τής Σκωτίας.

Η μητέρα του αργότερα παντρεύτηκε τον Ιωάννη Σόμερβιλ τού Κάμπουσνεθαν.

 Σταδιοδρομία 
Ως παιδί, στον Ιωάννη Στιούαρτ δόθηκαν τα κτήματα και τα εισοδήματα τής μονής Κόλντινγκχαμ, και συνήθως αποκαλούνταν ηγούμενος ή επιμελητής (commendator) τού Κόλντιγχαμ ή «λόρδος Ιωάννης». Ο πατέρας του, Ιάκωβος Ε΄, έγραψε στον καρδινάλιο Ροντόλφο Πίο ντα Κάρπι, τον Ιούλιο τού 1541, ότι ο Ιωάννης θα έπρεπε να είναι ηγούμενος τού Κόλντινγκχαμ στη θέση τού Άνταμ Μπλάκαντερ, ο οποίος έγινε ηγούμενος τού Ντάντρεναν, και ότι ο γιος του θα μπορούσε να αποτρέψει την εξάπλωση των Προτεσταντικών δογμάτων από τα κοντινά σύνορα με την Αγγλία. Στην επιστολή του, ο Ιάκωβος Ε΄ εξήγησε, ότι ο κίνδυνος εξάπλωσης των «νέων δογμάτων» ήταν μεγάλος λόγω της «κοινότητας των γλωσσών», με τη σκωτική γλώσσα να είναι παρόμοια από ορισμένες απόψεις με την αγγλική. Εκείνη την εποχή, ο Ιωάννης Στιούαρτ ήταν περίπου 9 ετών και ως ενήλικας διέμενε μερικές φορές στο Κόλντινγκχαμ.

Τον Αύγουστο τού 1548, ο λόρδος Ιωάννης Στιούαρτ και ο ετεροθαλής αδελφός του, λόρδος Ροβέρτος, απέπλευσαν για τη Γαλλία από το Ντάμπαρτον με τη Μαρία Α΄ της Σκωτίας. Σύμφωνα με έναν Άγγλο παρατηρητή, τον Ερρίκο Τζονς, οι μεγαλύτεροι ετεροθαλείς αδελφοί τους, ο λόρδος Ιάκωβος Στιούαρτ ηγούμενος τού Σαιντ Άντριους και ο Ιάκωβος Στιούαρτ, επιμελητής τού Κέλσο και τού Μέλροουζ, αρνήθηκαν να πάνε.

 Αντιβασιλεία της Μαρίας του Γκιζ 

 Η προσωπική διακυβέρνηση της Μαρίας Α΄ της Σκωτίας 
δεξιά|μικρογραφία|Ο γάμος τού Ιωάννη Στιούαρτ εορτάστηκε στο Κάστρο Κράιτον.
δεξιά|μικρογραφία|Οι προσπάθειες τού λόρδου Ιωάννη να συλλάβει τον κόμη τού Χάντλυ κατέληξαν σε αποτυχία.

 Οικογένεια 
Νυμφεύτηκε την Ιωάννα Χέπμπορν, κόρη τού Πάτρικ Χέπμπορν 3ου κόμη τού Μπόθγουελ. Ο γάμος εορτάστηκε στο Κάστρο Κράιτον στις 3 Ιανουαρίου 1562. Παρευρέθηκαν η Μαίρη Α΄ τής Σκωτίας, και ο Ιάκωβος Στιούαρτ κόμης τού Μόρεϋ (ετεροθαλής αδελφός και τής Μαρίας και τού Ιωάννη). Ο Άγγλος διπλωμάτης Θωμάς Ράντολφ, ο οποίος δεν είχε προσκληθεί, άκουσε ότι υπήρχαν «πολλά καλά αθλήματα και δραστηριότητες». Ο Ροβέρτος Λίντσεϋ τού Πίτσκοττι είπε, ότι οι ψυχαγωγίες διαρκούσαν τέσσερις ημέρες. Ανάμεσα στα παιδιά τους ήταν:

 Φραγκίσκος, έγινε κόμης τού Μπόθγουελ.
 Χριστιανή, διορίστηκε να λικνίζει την κούνια τού πρίγκιπα Ιακώβου (Α΄ και ΣΤ΄) τον Μάρτιο τού 1568. Οι αντιβασιλείς Μόρεϋ και Μόρτον τής αγόρασαν ρούχα.
 Μάρτζορυ/Μαργαρίτα, η οποία ήταν επίσης στο βασιλικό σπίτι στο Στέρλινγκ πριν από τον Αύγουστο τού 1570. Παντρεύτηκε (1) τον Γουλιέλμο Σίνκλερ τού Άντερχουλ, στο Ούνστ, γιο τού Όλαβ Σίνκλερ, (2) τον Γουλιέλμο Μπρους τού Σύμπιστερ, συγγενή τού Λόρενς Μπρους τού Κάλτμαλιντι.

Ο Ιωάννης Στιούαρτ είχε επίσης έναν γιο, τον Ηρακλή Στιούαρτ, από μία άγνωστη μητέρα.

Μετά το τέλος τού επιμελητή, η Ιωάννα Χέπμπορν παντρεύτηκε τον ΙΩάννη κύριο τού Κέιθνες. Το 1567 λέγεται ότι ήταν υπέρ τής Μαρίας Α΄ τής Σκωτίας, αντί τής Μαργαρίτας κυρίας Ράιρς.

 Αναφορές 

Κατηγορία:Υιοί βασιλέων
Κατηγορία:Οίκος των Στιούαρτ